Document ID: 31999R2800

ΚΑΝΟΝΙΣΜΟΣ (ΕΚ) αριθ. 2800/1999 ΤΗΣ ΕΠΙΤΡΟΠΗΣ
της 17ης Δεκεμβρίου 1999
για τη θέσπιση μεταβατικού καθεστώτος όσον αφορά την πληρωμή της ενίσχυσης η οποία προβλέπεται από τον κανονισμό (ΕΚ) αριθ. 1255/1999 του Συμβουλίου για το αποκορυφωμένο γάλα σε σκόνη μετουσιωμένο ή μεταποιημένο σε σύνθετες ζωοτροφές στο έδαφος άλλου κράτους μέλους και για την κατάργηση του κανονισμού (ΕΟΚ) αριθ. 1624/76
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), και ιδίως το άρθρο 15,
Εκτιμώντας τα ακόλουθα:
(1) το άρθρο 11 του κανονισμού (ΕΚ) αριθ. 1255/1999 προβλέπει τις διατάξεις σχετικά με τη χορήγηση των ενισχύσεων του αποκορυφωμένου γάλακτος σε σκόνη που χρησιμοποιείται για τη διατροφή των ζώων και αντικαθιστά τον κανονισμό (ΕΟΚ) αριθ. 986/68 του Συμβουλίου, της 15ης Ιουλίου 1968, για τη θέσπιση των γενικών κανόνων σχετικά με τη χορήγηση των ενισχύσεων για το αποκορυφωμένο γάλα σε σκόνη που προορίζεται γαι τη διατροφή των ζώων(2), όπως τροποποιήθηκε τελευταία από τον κανονισμό (ΕΚ) αριθ. 1802/95 της Επιτροπής(3). Το άρθρο 3 παράγραφος 1 τρίτο εδάφιο του κανονισμού (ΕΟΚ) αριθ. 986/68 προβλέπει ότι ένα κράτος μέλος μπορεί να χορηγήσει την ενίσχυση για το αποκορυφωμένο γάλα σε σκόνη που παράγεται στο έδαφός του εάν μετουσιώνεται ή μεταποιείται σε σύνθετες ζωοτροφές στο έδαφος άλλου κράτους μέλους·
(2) η πείρα αποδεικνύει ότι το ιδιαίτερο αυτό καθεστώς πληρωμής επιβαρύνει την εφαρμογή του σχετικού μέτρου ενίσχυσης και το καθιστά περισσότερο ευάλωτο στην απάτη. Είναι, επομένως, σκόπιμο να καταργηθεί ο εν λόγω κανονισμός οι λεπτομέρειες εφαρμογής του οποίου προβλέπονται από τον κανονισμό (ΕΟΚ) αριθ. 1624/76 της Επιτροπής(4), όπως τροποποιήθηκε τελευταία από τον κανονισμό (ΕΚ) αριθ. 3337/94(5). Θεωρείται, εντούτοις, αναγκαίο να συνεχισθεί η εφαρμογή του για περίοδο έξι μηνών, να διευκολυνθεί η εφαρμογή από τα σχετικά κράτη μέλη του κανονικού καθεστώτος πληρωμών. Για το σκοπό αυτό, πρέπει να προβλεφθεί μεταβατικό καθεστώς για την εν λόγω περίοδο που αναφέρεται στις διατάξεις του κανονισμού (ΕΟΚ) αριθ. 1624/76·
(3) τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του γάλακτος και των γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι πληρωμές της ενίσχυσης, η οποία προβλέπεται στο άρθρο 11 του κανονισμού (ΕΚ) αριθ. 1255/1999, για το αποκορυφωμένο γάλα σε σκόνη που παράγεται σε ένα κράτος μέλος και προορίζεται να σταλεί σε ένα άλλο κράτος μέλος για να μετουσιωθεί ή να μεταποιηθεί σε σύνθετες τροφές σύμφωνα με τις διατάξεις του κανονισμού (ΕΚ) αριθ. 2799/1999(6), διέπεται για την περίοδο από την 1η Ιανουαρίου 2000 έως τις 30 Ιουνίου 2000, από τις διατάξεις του κανονισμού (ΕΟΚ) αριθ. 1624/76.
Άρθρο 2
Ο κανονισμός (ΕΟΚ) αριθ. 1624/76 καταργείται με ισχύ από την 1η Ιουλίου 2000. Παραμένει σε εφαρμογή για τις ποσότητες αποκορυφωμένου γάλακτος σε σκόνη για τις οποίες οι διοικητικές διαδικασίες αποστολής προς το κράτος μέλος προορισμού έχουν ολοκληρωθεί πριν από την εν λόγω ημερομηνία.
Άρθρο 3
Ο παρών κανονισμός αρχίζει να ισχύει από την 1η Ιανουαρίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Δεκεμβρίου 1999.

Labels: 3
17
5
6